|  |  |  |  |
| --- | --- | --- | --- |
| Rīgā | 09.11.2020 | Nr. | 03-05/4480 |
| uz | 13.10.2020. | Nr. | 7.8.5./2020-DOC-2394-1874 |

Biedrībai “Latvijas ceļu būvētājs”

Informācijai:

Ministru prezidentam

Finanšu ministrijai

Par kapitālieguldījumiem valsts ceļu un tiltu

infrastruktūrā 2021.gada valsts budžeta projektā

 Izpildot Ministru prezidenta 2020.gada 13.oktobra uzdevumu Nr. 7.8.5./2020-DOC-2394-1874 un atbildot uz biedrības “Latvijas ceļu būvētājs” (turpmāk – biedrība) 2020.gada 9.oktobra vēstulēm, Satiksmes ministrija sadarbībā ar Finanšu ministriju sniedz šādu viedokli.

Vēršam uzmanību, ka Likums par budžeta un finanšu vadību nosaka, ka budžets ir līdzeklis valsts politikas realizācijai ar finansiālām metodēm. Budžets ir valdības finansiālās darbības un vadības pamatā. Tā mērķis ir noteikt un pamatot, kādi līdzekļi nepieciešami valdībai, citām valsts institūcijām un pašvaldībām to valsts pienākumu izpildei, kuru finansēšana noteikta ar normatīviem aktiem. Attiecīgi gadskārtējā valsts budžeta likumā izdevumu daļa tiek veidota, izvērtējot nepieciešamo līdzekļu apjomu katras nozares darbībai, lai varētu nodrošināt visu valstij nepieciešamo funkciju veikšanu.

 Biedrības vēstulēs minēto budžeta samazinājumu nosaka Ministru kabineta 2020.gada 22.septembra sēdes protokola Nr.55 38.§ 32.punkts, kas paredz samazināt dotāciju no vispārējiem ieņēmumiem un izdevumus pamatkapitāla veidošanai Satiksmes ministrijas budžeta apakšprogrammā 23.06.00 "Valsts autoceļu uzturēšana un atjaunošana" 2021.gadam 50 000 000 EUR apmērā, vienlaikus nodrošinot, ka Satiksmes ministrijai valsts autoceļu atjaunošanai sākot no 2021.gada ir pieejams finansējums 100 000 000 EUR apmērā, nodrošinot to no Eiropas Atveseļošanas un noturības mehānisma (RRF), finansējuma Kohēzijas politikai 2014.-2020.gada plānošanas periodā (React-EU), citu finanšu instrumentu vai valsts budžeta ieņēmumu ietvaros.

Ja valsts autoceļu atjaunošanai sākot no 2021.gada būs pieejams finansējums 100 milj. EUR apmērā atbilstoši Ministru kabineta 2020.gada 22.septembra sēdes protokola Nr.55 38. § 32.punktā minētajiem avotiem, saskaņā ar normatīvajiem aktiem tiks veikti būvdarbu iepirkumi pieejamā finansējuma apmērā.

Vienlaikus vēlamies atzīmēt, ka faktiskais finansējums valsts autoceļiem 2021.gadā varētu būt lielāks, ņemot vērā, ka šobrīd notiek sarunas ar Eiropas Komisiju par 2014.-2020.gada plānošanas perioda Eiropas Savienības fondu finansējuma pārdalēm un risinājumiem COVID-19 seku mazināšanai, kā arī par Eiropas Savienības struktūrfondu un Kohēzijas fonda 2021.–2027.gada plānošanas perioda darbības programmu.

Ministrs

 T.Linkaits

Jaunsproģe 67028334, Zanda.Jaunsproge@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU